**Kőszeg Város Önkormányzata Képviselő-testülete jogszabály-alkotási folyamata, nyilvánosság**

Az Alaptörvény a helyi önkormányzat hatásköreinek felsorolásánál kimondja, hogy a helyi önkormányzatok a helyi közügyek intézése körében törvény keretei között rendeletet alkothatnak és határozatot hozhatnak. Az önkormányzatok által alkotott rendeletek jogszabálynak minősülnek, amelyek más jogszabállyal nem lehetnek ellentétesek.

Az önkormányzati rendeletek két fajtája ismert: Eszerint a képviselő-testület feladatkörében eljárva egyrészt eredeti jogalkotó hatásköre alapján a törvények által nem szabályozott helyi társadalmi viszonyok rendezésére adhat ki rendeletet, másrészt jogosult törvény felhatalmazása alapján végrehajtási rendelet kibocsátására. Bizonyos esetben törvény kötelezettséget is megállapíthat az önkormányzat számára rendelet alkotására adott témakörben.

Rendelet módosítása vagy hatályon kívül helyezése kizárólag rendelettel történhet.

Rendelet alkotását (egyben módosítását, hatályon kívül helyezését) kezdeményezheti: a polgármester, képviselő, képviselő-testület bizottsága, jegyző, intézményvezető, Városüzemeltető kft. igazgatója, városi főépítész. A rendelet-tervezet szakmai előkészítése a jegyző feladata.

A rendelet megalkotása minden esetben a képviselő-testület ülésén történik, ahol a rendelet-tervezet mellé írásos előterjesztés készül, amely tartalmazza a rendelet indoklását, rendelkezéseinek magyarázatát, módosító illetve hatályon kívül helyező rendelet esetén a módosítások és hatályon kívül helyezés szükségességének indoklását, a vonatkozó jogszabályi környezet ismertetését.

Rendelet alkotásakor szükséges előzetes hatástanulmány elkészítése, mely a tervezett szabályozások várható hatásait, veszélyeit hivatott feltárni.

A megalkotott rendeleteket meg kell küldeni a képviselőknek, az érintett szervezeteknek és intézményeknek. A rendeletet a városi könyvtárban történő elhelyezéssel és a városi hivatalos honlapján történő közzététellel is ismertetni kell a lakossággal.

A rendelet-alkotás további részletes szabályait a mindenkori hatályos Kőszeg Város Önkormányzatának Szervezeti és Működési Szabályzata (SZMSZ) tartalmazza.

**A Kőszegi Közös Önkormányzati Hivatalban kialakításra került egy „jogsarok”, ahol a hatályos önkormányzati rendeletek és programok, koncepciók nyomtatott formában, rendszerezve hozzáférhetőek ügyfélfogadási időben az érdeklődők számára.**

**Kőszeg Város Önkormányzata Képviselő-testülete üléseinek teljes anyaga (előterjesztések, határozati javaslatok, jegyzőkönyvek) megtalálható:**

● Chernel Kálmán Városi Könyvtár (9730 Kőszeg, Várkör 35-37.)

● Kőszegi Közös Önkormányzati Hivatala (9730 Kőszeg, Jurisics tér 8.) Szervezési és Humánpolitikai Osztály - Ecker Eszter ügyintéző

● Kőszeg Város Önkormányzata hivatalos honlapján:

<http://www.koszeg.hu/hu/onkormanyzat/testulet/ulesek>

**Kőszeg Város Önkormányzata Képviselő-testülete hatályos rendeletei megtalálhatóak:**

● Chernel Kálmán Városi Könyvtár (9730 Kőszeg, Várkör 35-37.)

● Kőszegi Közös Önkormányzati Hivatala (9730 Kőszeg, Jurisics tér 8.) Szervezési és Humánpolitikai Osztály - Ecker Eszter ügyintéző

● Kőszeg Város Önkormányzata hivatalos honlapján:

<http://www.koszeg.hu/hu/onkormanyzat/testulet/rendeletek>

**Kőszeg Város Önkormányzata Képviselő-testülete által hozott határozatok megtalálhatóak:**

● Kőszegi Közös Önkormányzati Hivatala (9730 Kőszeg, Jurisics tér 8.) Szervezési és Humánpolitikai Osztály - Ecker Eszter ügyintéző

● Kőszeg Város Önkormányzata hivatalos honlapján:

<http://www.koszeg.hu/hu/onkormanyzat/testulet/hatarozatok>

**Kőszeg Város Önkormányzata Képviselő-testülete által elfogadott programok, koncepciók megtalálhatóak:**

● Kőszegi Közös Önkormányzati Hivatala (9730 Kőszeg, Jurisics tér 8.) Szervezési és Humánpolitikai Osztály - Ecker Eszter ügyintéző

● Kőszeg Város Önkormányzata hivatalos honlapján:

<http://www.koszeg.hu/hu/onkormanyzat/testulet/programok>